Notitia redditoria in Matisconum civitate qualiter venit quidam homo Dodlenus, invasit aliquid de rebus Sancti Vincentii que conjacent in villa Flaciaco; hoc est curtilus cum vinea, terminat a mane via publica, a medio die Sancti Vincentii, a sero terra sanctuaria, a cercio via. Infra isto termino, ipse Dodlenus invasit, et indicatum illi fuit ut cum scuto et fuste hoc vindicet contra advocatum Sancti Vincentii; resedit ibi domnus comes Hugo necnon et Albericus fidelis ejus, Argodus, Josbertus, Maiolus non potuerunt illum vincere, et cecidit in campum, domnus quoque comes revestivit his presentibus advocatos Sancti Vincentii, in manu Berardi levite, de ipsa terra. S. Argodo. S. Oddo. S. Norbolt. S. Arnulfo. S. Uberto. S. Leotgerio. S. Maioli. S. Arlabald.